Kiefer Sutherland

Kiefer Sutherland (vullstännig: Kiefer William Frederick Dempsey George Rufus Sutherland; *21. Dezember 1966 in London, England) is en kanaadschen Schauspeler.

 Leven un Wark 
Sutherland is de Söhn vun Donald Sutherland un Shirley Douglas, un vun sieten vun de Mudder her bito Enkelsöhn vun Tommy Douglas, de fröher Premierminister uvn de kanaadschen Provinz Saskatchewan weer. Sien nich wennten Vörnaam kummt vun den Speelbaas Warren Kiefer, de 1964 sien Vadder sien eerste Filmrull geven hett.IMDb.com: Kiefer Sutherland bioKiefer Sutherland fan-Siet

Sien Filmloopbahn güng 1983 los mit den Film Max Dugan Returns, in den he tosamen mit sien Vadder to sehn weer. En Johr later harr he sien Dörbrook mit den Film The Bad Boy, för den he en Nomineeren för den Genie Award kregen hett, watt dat kanaadsche Gegenstück to’n Oscar is.

Dorna speel he in tallrieke Filmen mit. To sien Fröhwark höört to’n Bispeel de Filmen Stand By Me oder The Lost Boys. In’t Johr 1990 is he denn richtig bekannt worrn mit den Psycho-Thriller Flatliners. In disse Tiet harr he ok wat mit de Schauspelersche Julia Roberts, man kort vör de plaanten Hochtiet in’n Sommer 1991 sünd de beiden wedder utenanner gahn.

Mitt vun de 1990er Johren güng dat mit de Loopbahn bargdaal un go’e Rullenanbotten bleven ut, vun wegen dat he sünners op dat Fack vun den Bösen fastleggt weer. He speel dorna in eenige Filmen mit, de nich den groten Spood harrn, beleev denn aver en Comeback, as he de Rull vun Jack Bauer in de Echttietreef 24 övernehmen künn. Vör sien Schauspeel hett he in de Folgtiet mehrere Priesen kregen. För sien Hööftrull in de Feernsehreeg 24 kreeg Sutherland alleen för de Staffeln 6 bit 8 ruchweg 40 Millionen US-Dollar. Dormit is he de Feernsehdorsteller mit de höchsten Gaasch weltwiet.

Sutherland hett en Tweeschensüster, de Rachel heet. He weer bit hüüt tweemol verheiraat un hett en Dochter.

 Filmografie (Utwahl) 
 Johr Titel Synchroonsnacker 1983 Max Dugan Returnsdt.: Max Dugans Moneten   1984 The Bad Boy   1986 Stand By Medt.: Stand by Me – Das Geheimnis eines Sommers Tobias Meister 1987 The Lost Boys Hubertus Bengsch 1988 Bright Lights, Big Citydt.: Die grellen Lichhter der Großstadt Tobias Meister 1988 Young Gunsdt.: Young Guns – Sie fürchten weder Tod noch Teufel Tobias Meister 1990 Flashback Rainer Schmitt 1990 Young Guns IIdt.: Blaze of Glory – Flammender Ruhm Tobias Meister 1990 Flatlinersdt.: Flatliners – Ein schöner Tag zum Sterben Tobias Meister 1992 Twin Peaks: Fire Walk with Medt.: Twin Peaks – Der Film Tobias Meister 1992 A Few Good Mendt.: Eine Frage der Ehre Tobias Meister 1993 The Vanishingdt.: Spurlos Tobias Meister 1993 The Three Musketeersdt.: Die drei Mustiere Jan Odle 1996 Eye for an Eyedt.: Auge um Auge Tobias Meister 1996 A Time to Killdt.: Die Jury Tobias Meister 1997 Truth or Consequences, N.M.dt.: Ort der Wahrheit Tobias Meister 1998 Dark City Tobias Meister 1998 Break Updt.: Nackte Angst Tobias Meister 1998 Ground Controldt.: Kollisionskurs – Panik im Tower Tobias Meister 2000 Woman Wanted Tobias Meister 2000 The Right Temptationdt.: Mörderische Versuchung Tobias Meister 2001 To End All Warsdt.: Gefangen in der Hölle Tobias Meister 2002 Dead Heatdt.: Dead Heat – Tödliches Rennen Tobias Meister 2002 Phone Boothdt.: Nicht auflegen! Tobias Meister 2003 Paradise Founddt.: Paradies – Die Leidenschaft des Paul Gauguin Stephan Schwartz 2004 Taking Livesdt.: Taking Lives – Für Dein Leben würde er töten Tobias Meister 2006 The Wild, Stimmdt.: Tierisch wild Martin Umbach 2006 The Sentineldt.: The Sentinel – Wem kannst du trauen? Tobias Meister 2008 Mirrors Tobias Meister 2001-10 24, Feernsehreeg Tobias Meister 2011 The Confession, Feernsehreegdt.: The Confession – Die Beichte Tobias Meister 2011 The Confession   2012 The Reluctant Fundamentalistdt.: The Reluctant Fundamentalist – Tage des Zorns Tobias Meister 2012-13 Touch, Feernsehreeg Tobias Meister 2014 Pompeii Tobias Meister 2014 24: Live Another Day, Feernseh-Minireeg Tobias Meister 2014 Twin Peaks: The Missing Pieces   2015 Forsaken Tobias Meister 2017 Where Is Kyra?   2017 Flatliners Tobias Meister 2016-18 Designated Survivor Tobias Meister

 Utteken 
Kiefer Sutherland is bit hüüt (Stand Oktober 2010) för meist föfftig Film- un Feernsehpriesen vörslahn wesen. Wunnen hett he dorvun twölv Utteken, dorünner:
 1989: de Bronze Wrangler in de Kategorie Theatraalsch Speelfilm för Young Guns
 2000: de Pries för’n besten Speelfilm vun’t Slamdunk Film Festival för Woman Wanted
 2002: de Golden Satellite Award in de Kategorie Best Schauspeler in en Dramareeg för 24
 2002: de Golden Globe in de Kategorie Best Serienhööftdorsteller – Drama för 24
 2003: de Golden Satellite Award in de Kategorie Best Schauspeler in en Dramareeg för 24
 2006: de Golden Nymph in de Kategorie Rutragen Hööftdorsteller in en Dramareeg för 24
 2006: de Emmy in de Kategorie Rutragen Hööftdorsteller in en Dramareeg för 24
 2008: sien Steern op’n Walk of Fame

 Borns 

 Weblenken 


 Ein Phönix im Steilflug – Schauspeler Kiefer Sutherland
 Kiefer Rocks-Fanwebsteed (engelsch)

Kategorie:Schauspeler
Kategorie:Börger von Kanada
Kategorie:Mann
Kategorie:Boren 1966